b'\n_START_ARTICLE_\nBor (S\xc3\xb8r-Sudan)\n_START_SECTION_\nPlassering\n_START_PARAGRAPH_\nByen ligger i fylket Bor County i delstaten Joglei i det sentrale S\xc3\xb8r-Sudan, rundt 190 km nord for landets hovedstad og st\xc3\xb8rste by Juba. Byen ligger p\xc3\xa5 den \xc3\xb8stre bredden av Den hvite Nil._NEWLINE_Bor har egen flyplass, og andre kommunikasjonsrutiner ligger langs Den hvite Nil og p\xc3\xa5 tre hovedveier fra byen.\n_START_SECTION_\nBefolkning\n_START_PARAGRAPH_\nI 2006 ble det beregnet at byen hadde 26\xc2\xa0800 innbyggere.\n_START_SECTION_\nHistorie\n_START_PARAGRAPH_\nOmr\xc3\xa5det har v\xc3\xa6rt viktig for utviklingen av S\xc3\xb8r-Sudan. I 1905 opprettet Archibald Shaw en misjonsstasjon for Church Mission Society i det lille tettstedet Malek, rundt 19 km s\xc3\xb8r for dagens Bor. Dette ble et senter for misjonsarbeidet i regionen, og Shaw opprettet ogs\xc3\xa5 en grunnskole p\xc3\xa5 stedet._NEWLINE_Bor ble utviklet som et administrasjonssenter under Anglo-egyptisk Sudan for Dinka-folket._NEWLINE_Bor ble ogs\xc3\xa5 startstedet for den andre borgerkrigen i Sudan, da den sudanske offiseren Kerubino Kuanyin ledet et oppr\xc3\xb8r i byen i 1983 etter at de sudanske myndighetene erkl\xc3\xa6rte at Sudan skulle v\xc3\xa6re en Sharia-stat, ogs\xc3\xa5 for befolkningen i s\xc3\xb8r som ikke var muslimer. Dette f\xc3\xb8rte til etableringen av Det sudanske folks frigj\xc3\xb8ringsbevegelse og till slutt S\xc3\xb8r-Sudans l\xc3\xb8srivelse fra Sudan.'